རང་བྱུང་ཁོར་ཡུག་དང་གནམ་གཤིས།འཚོ་བ་རོལ་སྟངས་སོགས་ཀྱི་དབང་གིས་བོད་ཀྱི་གཙང་བཙོག་གི་འདུ་ཤེས་ཞེས་པའི་གཙང་བཙོག་ལ་ཡང་ངོས་འཛིན་གསར་བ་ཞིག་བྱ་བའི་དགོས་པ་ཡོད་དེ།ད་ལྟ་འཛམ་གླིང་གི་འགྲོ་ཕྱོགས་ལྟར་ན་འཕྲོད་བསྟེན་ཞེས་དེང་རབས་ཚན་རིག་རིང་ལུགས་རྨང་གཞི་བྱས་ཤིང་ཆོས་ལུགས་དང་ཁ་གཏད་དུ་ལངས་པའི་འདུ་ཤེས་ཤིག་ཡིན།དབྱིན་ཇིའི་མཚན་ཉིད་པ་རོའུ་སོཡིསཚན་རིག་ནི་ལྟ་དཔྱད་དང་རིགས་འདེད་ལ་རྟེན་ཏེ་འཇིག་རྟེན་གྱི་དོན་དངོས་འདྲ་མིན་སྣ་ཚོགས་ཚོར་རྟོག་བྱུང་བ་བརྒྱུད།དེ་དག་ཕན་ཚུན་འབྲེལ་བ་བྱེད་པའི་ཆོས་ཉིད་ཅིག་ཡིན།ཆོས་ཉིད་འདིསསྟབས་ལེགས་ནམི་རྣམས་ལ་འབྱུང་འགྱུར་གྱི་ལུང་བསྟན་གསུང་ཐུབ།མདོར་ན་ཚན་རིག་ལ་མངོན་སུམ་རང་བཞིན་དང་ཆོས་ཉིད་རང་བཞིན།མ་ལག་རང་བཞིན་བཅས་ཀྱི་ཁྱད་ཆོས་ཡོདཅེས་འགྲེལ་བ་བྱས་ཡོད་པ་ནི་ཅུང་སྤྱི་ཁྱབ་ཡིན་ཞེས་དེང་གི་མཁས་པས་གླེང་།ནུབ་ཕྱོགས་འཕྲོད་བསྟེན་རིག་པའི་འཕེལ་རིམ་ལྟར་ན་དུས་རབས་བཅུ་དགུ་བའི་དུས་སྟོད་དུ་ལུའུ་ཡིའུ་སི་ཕ་སི་ཐིརདང་ཁོའུ་ཆིསོགས་ཀྱིས་ཞིབ་འཇུག་བྱས་པའི་རྨང་གཞིའི་སྟེང་ཕྲ་ཕུང་རིག་པ་འཕེལ་རྒྱས་བྱུང་བ་མ་ཟད་ཞིབ་འཇུག་འདི་དག་གིས་དེང་རབས་ཕྲ་ཕུང་རིག་པའི་གཞུང་ལུགས་གྲུབ་པ་ཡིན།དེ་ལྟར་ན་སྐྱེ་ཁམས་སྨན་རིག་གི་ཁྱབ་ཁོངས་སུ་ནད་རིགས་སྣ་ཚོགས་གསོ་བའི་ཐབས་ལམ་ཆེས་ལེགས་ཤོས་ནི་ནད་རིགས་གང་དེའི་ནད་རྩ་འགོག་པ་ཡིན།དེ་ཡང་ནད་ཡམས་ཀྱི་འབྱུང་རྩ་ནི་ཕྲ་ཕུང་ཡིན་པས་དེ་རྩ་མེད་དུ་གཏོང་ན་ནད་ཀྱང་དྲག་ངེས་ཡིན།